**ยูเลียสกี กูร์เรียล** (สเปน: *Yulieski Gourriel*; 9 มิถุนายน ค.ศ. 1984 – ) เป็นนักกีฬาเบสบอลชาวคิวบา ผู้เป็นสมาชิกทีมเบสบอลทีมชาติคิวบาและซังตีสปีรีตุสในคิวบันเนชันแนลซีรีส์ โดยกูร์เรียลทำหน้าที่เป็นเบสแมนที่สามเป็นหลัก แม้ว่าเขาจะยังเล่นในตำแหน่งอื่น ๆ ดังเช่นชอร์ทสต็อปหรือเบสที่สองก็ตาม ทั้งนี้ เขาเป็นบุตรชายของอดีตนักเบสบอลชาวคิวบาชื่อโลอูร์เดส กูร์เรียล และปัจจุบันยูเลียสกีได้รับการยกย่องว่าเป็นผู้เล่นที่ดีที่สุดในประเทศคิวบา รวมถึงในเวิลด์เบสบอลคลาสสิก ใน ค.ศ. 2006, โครงการแมวมองเมเจอร์ลีกเบสบอล ซึ่งกูร์เรียลจะได้รับเลือกเข้าแข่งขันในรอบแรกหากเขามีคุณสมบัติที่เหมาะสมตามเกณฑ์

ผลงานในระดับนานาชาติ
--------------------

กูร์เรียลได้มีส่วนช่วยให้ทีมชาติได้รับรางวัลเหรียญทองในโอลิมปิกฤดูร้อน 2004 รวมถึงการแข่งขันชิงชนะเลิศเบสบอลเวิลด์คัพใน ค.ศ. 2003 และ 2005 ในช่วงการแข่งขันเวิลด์คัพ 2005 เขาได้ขึ้นวิ่งนำผู้ตีเบสบอลจากการทำโฮมรันทั้งหมดแปดครั้ง

เขาเล่นในเบสที่สองให้แก่ทีมชาติคิวบาในการแข่งขันเวิลด์เบสบอลคลาสสิกครั้งสถาปนา ณ ปี ค.ศ. 2006 โดยทีมของเขาเป็นฝ่ายแพ้ในรอบชิงชนะเลิศให้แก่ทีมชาติญี่ปุ่น เขามีค่าเฉลี่ยการตีอยู่ที่ .273 ในการแข่งขัน พร้อมกับอัตราร้อยละบนเบสที่ .342 และอัตราร้อยละของพลังตีอยู่ที่ .515 และโดยบังเอิญต่อมาในรอบชิงชนะเลิศของการแข่งขันโอลิมปิกฤดูร้อน 2008 ทีมของเขาก็เป็นฝ่ายแพ้ในรอบชิงชนะเลิศอีกครั้งให้แก่ทีมชาติเกาหลีใต้

เขาเล่นให้แก่ทีมชาติคิวบาอีกครั้งในเวิลด์เบสบอลคลาสสิก ค.ศ. 2009 โดยคราวนี้เขาเล่นในตำแหน่งเบสที่สาม และทำค่าเฉลี่ยการตีอยู่ที่ .333 ในการแข่งขันด้วย 2 โฮมรันและ 6 อาร์บีไอ

ผลงานในระดับประเทศ
------------------

กูร์เรียลมีฤดูกาลที่สร้างผลงานได้ดีในคิวบันเนชันแนลซีรีส์ 2004–05 ในการเป็นผู้นำลีกด้วยผลงานการทำฮิตกับรัน อย่างไรก็ตาม เขาได้เป็นผู้สร้างผลงานอย่างแท้จริงในฤดูกาล 2005–06 โดยเป็นผู้นำของกลุ่มด้วยการทำอาร์บีไอ, รันและทริปเปิล การทำโฮมรัน 27 ครั้งของเขา ซึ่งยังเป็นผู้นำในลีก ด้วยการทำสถิติวันชอร์ท 28 ครั้ง ค่าเฉลี่ยการตีของกูร์เรียลอยู่ที่ .327 และอัตราร้อยละของพลังตีอยู่ที่ .676

ข่าวการแปรพักตร์
----------------

วันที่ 28 กรกฎาคม ค.ศ. 2006 เว็บไซต์อีเอสพีเอ็น.คอม ได้รายงานว่ากูร์เรียลกับผู้เล่นทีมชาติอีกคนที่มีชื่อว่าเอดัวร์โด ปาเรต ได้แปรพักตร์จากคิวบาไปสู่โคลอมเบียแทน ซึ่งกูร์เรียลได้พิสูจน์ว่าข้อกล่าวหานี้ไม่เป็นความจริงเมื่อวันที่ 1 สิงหาคม ค.ศ. 2006 โดยได้กล่าวว่าเขาได้กลับไปที่บ้านของเขาที่ประเทศคิวบาในทันทีหลังจากมีบทสรุปของการแข่งขันด้วยการลงเล่นให้แก่ทีมชาติคิวบา

อ้างอิง
-------

1. 1 2 3  "Yulieski Gourriel Olympic Results". *sports-reference.com*. คลังข้อมูลเก่าเก็บจากแหล่งเดิมเมื่อ 2012-01-27. สืบค้นเมื่อ 2013-07-11.
2. 1 2  "Unsung heroes bound to emerge: Lesser-knowns players will share Classic spotlight with stars". *Major League Baseball*. สืบค้นเมื่อ July 4, 2006.
3. 1 2  "World Baseball Classic: Cuba's Yuliesky Gourriel". *Baseball America*. สืบค้นเมื่อ July 4, 2006.
4. ↑  "World Baseball Classic: Statistics (Batting Leaders)". คลังข้อมูลเก่าเก็บจากแหล่งเดิมเมื่อ 2012-07-17. สืบค้นเมื่อ July 4, 2006.
5. ↑  "XLV Serie Nacional de Béisbol: Lideres de Bateo" (ภาษาสเปน). INDER. สืบค้นเมื่อ 2006-10-21.[*ลิงก์เสีย*]
6. ↑  "Cuba scrambles to shine in baseball's Classic". *Cubanet*. คลังข้อมูลเก่าเก็บจากแหล่งเดิมเมื่อ 2006-06-14. สืบค้นเมื่อ July 4, 2006.
7. ↑  "Report: Cuban baseball players defect in Colombia". *ESPN.com news services*. สืบค้นเมื่อ July 28, 2006.
8. ↑  Rojas, Enrique. "Cuban star Gourriel has no interest in deserting". *ESPNdeportes.com*. สืบค้นเมื่อ August 1, 2006.

แหล่งข้อมูลอื่น
---------------

* แม่แบบ:CPSNBAT
* สถิติอาชีพและข้อมูลผู้เล่นจาก MLB